**REGULAMENT DE ORGANIZARE**

**Pentru evenimentul Târg de Toamnă 2022**

**1. Denumirea evenimentului:** Târg de Toamnă

**2. Organizatorul evenimentului:** Casa de Cultură „Kónya Ádám” cu sediul în mun. Sfântu Gheorghe, str. Kossuth Lajos nr. 13, jud. Covasna.

**3. Perioada de desfășurare:**

1. Perioada de înscriere: 01 septembrie 2022, ora 10:00 – 19 septembrie 2022, ora 16:00 pentru predare personală, respectiv ora 23:59 pentru înscrierile online.
2. Data evaluării formularelor de înscriere: 21 septembrie 2022.
3. Afișarea rezultatelor: 22 septembrie 2022, între orele 11:00 și 20:00
4. Desfășurarea târgului de toamnă: 30 septembrie 2022 – 01-02 octombrie 2022, între orele 10:00-20:00

**4. Locul de desfășurare a târgului de toamnă:** Piața Centrală, Sfântu Gheorghe

**5. Categorii de participanți:**

1. meşteşugari, meșteri, artizani;
2. mici producători
3. comercianţi (cărți, jucării, alte produse comercializate care nu constituie producție proprie);
4. unități mici de alimentaţie publică sub 3 mp (popcorn, porumb fiert, limonadă, înghețată, etc);
	1. Popcorn, porumb fiert, gogoși, etc.: 1 loc;
	2. Limonadă, înghețată: 2 locuri;

**6. Locuri disponibile:**

1. 50 locuri – stand de lemn asigurat de către organizator
2. 50 locuri – cort alb 3x3 m, asigurat de către participant
3. 10 locuri – instalație proprie
4. 3 locuri - kürtőskalács si lángos (locuri licitate)
5. 1 loc – alimentație publică (locuri licitate)

**7. Procedură de înscriere:**

La târgul de toamnă se pot înscrie persoane juridice (P.F.A., II., IF., S.R.L., S.R.L.-D, SA, Asociaţie, Fundaţie) și persoane fizice având atestat de producător valabil.

Dosarul de înscriere trebuie să conțină următoarele documente:

1. Formular de înscriere completat (formularul se poate accesa pe pagina [www.kultura.ro](http://www.kultura.ro) sau se poate obține personal de la Biroul de Organizare Evenimente Culturale, str. Libertății, nr. 1);
2. Copie după certificatul de înregistrare a persoanei juridice sau după atestatul de producător, după caz (vizibil).;
3. Pentru cei care nu au participat la nici unul dintre târgurile din anii trecuți, 3 fotografii cu produsele și standul amenajat.;
4. **documentele de înregistrare/autorizare sanitar-veterinară**;

Documentele de înregistrare, autorizare sanitar-veterinară, fotografiile, certificatele de înregistrare al comerțului, atestatele de producător se trimit prin email la adresa vasar.sepsi@gmail.com.

Putem accepta numai dosare de înscriere complete!

**8. Selecția participanților:**

Dosarele de înscriere vor fi verificate de către o comisie formată din 3 membri. *Distribuirea standurilor se va face pe baza punctajului obținut.* În caz de punctaj egal, organizatorii iau decizie asupra distribuirii locurilor. Deciziile luate nu pot fi modificate ulterior, nu se acceptă contestații.

Criterii de selecție:

1. meşteşugari, meșteri, artizani:
	1. caracterul de conservare a tradiţiilor populare – 25 puncte
	2. modul de realizare a produselor - 25 puncte
	3. unicitatea produselor – 15 puncte
	4. amenajarea standului – 35 puncte

 Numărul maxim de puncte: 100 puncte.

1. mici producători:
	1. caracterul tradiţional/de casă al produselor – 25 puncte
	2. varietatea gamei de produse – 30 puncte
	3. unicitatea produselor – 15 puncte
	4. amenajarea standului – 30 puncte

Numărul maxim de puncte: 100 puncte.

1. Comercianți:
	1. varietatea gamei de produse - 50 puncte
	2. amenajarea standului - 50 puncte

Numărul maxim de puncte: 100 puncte.

Putem accepta doar înregistrarea candidaților care nu au încălcat regulamentul de organizare a evenimentelor desfășurate de către organizator în perioada 01.09.2020-01.09.2022 și nu figurează pe lista participanților excluși de la târguri.

Persoanele înscrise care nu corespund cumulativ celor trei criterii de selecție, nu vor fi admiși la târgul de toamnă. Rezultatele selecției vor fi afișate pe pagina [www.kultura.ro](http://www.kultura.ro). **Participanții admiși la târgul de toamnă vor ocupa locurile desemnate de către organizator. Decizia organizatorilor nu poate fi contestată.**

**9. Taxa de participare:**

Conform procesului-verbal nr. 962/11.11.20 piaț16 al Adunării Consiliului Consultativ al Casei de Cultură „Kónya Ádám“, taxele de participare la târgul de toamnă sunt următoarele:

1. meşteşugari, meșteri, artizani, mici producători: 30 lei/zi;
2. comercianţi (cărți, jucării, alte produse comercializate care nu constituie producție proprie): 50 lei/zi;
3. unități mici de alimentaţie publică sub 3 mp (popcorn, porumb fiert, gogoși, limonadă, înghețată, etc): 50 lei/zi/mp;

Taxele de participare vor fi colectate în numerar, pe bază de chitanță, la locul evenimentului, de către organizatori pe data de 30.09.2022.

**10. Codul de conduită al participanților la piața volantă:**

Participanții târgului de toamnă sunt obligați să respecte următoarele reguli pe toată durata evenimentului:

1. Participanții la vor respecta programul de funcționare a târgului de toamnă, respectiv: supravegherea și funcționarea standului între orele 10:00-20:00.
2. Accesul pe P-ța Libertății cu autovehicule este permis exclusiv în intervalul orar 22:00-07:00.
3. Participanții la târgul de toamnă răspund pentru conservarea standurilor de lemn asigurate de către organizator în starea lor avută la primirea în folosință. În caz de deteriorare a standului, participantul va plăti integral valoarea acesteia sau costurile de reparații, după caz.
4. Participanții la târgul de toamnă vor respecta prevederile legale în vigoare referitoare la activitatea desfășurată în cadrul târgurilor.
5. Participanții la târgul de toamnă vor avea în permanenţă o atitudine profesionistă, amabilă şi politicoasă atât către clienți, cât și organizatorii evenimentului.
6. Locurile ocupate de către participanți vor fi lăsate curate, deșeurile produse în timpul târgului de toamnă vor fi aruncate la punctele desemnate pentru colectare a deșeurilor din incinta pieței. Participanții au obligația de a înlătura orice fel de murdărie produsă în urma desfășurării activității proprii de pe pavajul zonei pietonale. În caz contrar cheltuielile legate de curățarea suprafeței utilizate se suportă de către participant.
7. Participanții târgului de toamnă vor amenaja decorațiunea standului potrivit tematicii târgului de Toamnă.
8. În cadrul târgului de toamnă, se comercializează exclusiv produsele prezentate prin fotografiile trimise anterior de către participanți, în caz contrar organizatorul târgului de toamnă are dreptul de a bloca vânzarea produselor neadaptate regulamentului.
9. Participanții care nu respectă codul de conduită nu vor fi admiși la evenimentele similare desfășurate de către organizator timp de 2 ani și vor fi trecuți pe lista participanților excluși din târgurile și piețele desfășurate de către organizator.
10. Produsele pot fi oferite în mod exclusiv în ustensile pentru mâncare și de băutură, respectiv în ambalaje biodegradabile sau compostabile.
11. În caz de ploaie, protecția standurilor de lemn și a corturilor se poate realiza doar prin utilizarea de folii transparente de plastic care se aplică în interiorul standului sau a cortului, astfel încât să nu fie vizibile din exterior.

**11. Informații suplimentare:**

Informaţii suplimentare se pot obţine la Biroul de Organizare Evenimente Culturale, la numărul de telefon 0267 312 104, sau pe pagina web [www.kultura.ro](http://www.kultura.ro).